MS «Fjordbris» (1948)

MS «Fjordbris» var søsterskip til MS «Fjordsol» og ble bygget i 1948.  Hun gikk stort sett i rute på Tau og Jørpeland frem til Det Stavangerske Dampskipsselskap endret ruten til et rent fergesamband i 1961.  Senere gikk hun i mange år i den såkalte turistruten fra Stavanger til Sauda om morgenene med retur om kvelden, dvs. den motsatte rute av søsterskipet.

MS «Fjordbris»
 15. august 1946: Kjølstrukket ved Rosenberg Mek. Verksted, Stavanger side om side med et identisk søsterskip.
 22. februar 1947: Begge søsterskip sjøsatt og døpt henholdsvis «Fjordbris» og «Fjordsol». Gudmor for «Fjordbris» var fru Alfhild Thorsen, -Stavangerskes tekniske direktør Ludvig Thorsens kone.
 10. september 1947: Slept fra Rosenberg til Stavangerskes verksted på Klasaskjæret i Stavanger for utrustning og innredning.
 3. juni 1948: Gikk prøvetur Stavanger-Sjernarøyane-Nedstrand-Sand, med retur om Hjelmeland og Fister.
 Juni 1948: Overlevert som bilførende lokalrutebåt av sjøbusstype til Det Stavangerske Dampskibsselskab (søsterskipet «Fjordsol» var overlevert to måneder tidligere). De to sjøbussene videreførte samferdselsrevolusjonen Stavangerske hadde startet i 1937 med sjøbussen «Ekspress» og videreført i 1939 med «Fjorddrott». «Fjordbris» og «Fjordsol» var i praksis en videreutvikling av «Fjorddrott». De var hurtiggående, hadde egne bildekk akter og romlige, lyse utsiktssalonger forut. De var dessuten hvitmalte med gule skorsteiner, noe som ytterligere markerte en moderne kontrast til de gamle, svartmalte dampbåtene de avløste. I disse årene etablerte Stavangerske «Den Hvite Flåte» nærmest som et varemerke.

I fart
 Sommer 1948: Satt i fart med Anders Andersen som kaptein. Gikk først i turistrute Stavanger (kl.09.30)-Tau (kl.10.10)-Fister (kl.11.00)-Hjelmeland (kl.11.30)-Jelsa (kl.12.20)-Sand (kl.13.20). På Sand korresponderte man med Stavangerskes ferge «Ropeid» (kl.13.30) og buss fra Ropeid til Sauda. Retur fra Sand (kl.14.45) til Stavanger (kl.18.45).
 17. juli 1948: Ommålt: 136’ x 22,1’ x 7,9’    brt:236,26
 Høst 1948: Satt inn lokalrute Jørpeland-Idsal-Idse-Solbakk-Tau-Stavanger (tidvis med anløp av Heng og Kvalvåg). På strekningen Stavanger-Tau var Stavangerske i hard konkurranse med AS Jøsenfjord Rutelag. «Fjordbris» og Jøsenfjordselskapets  «Årdalsfjord» kappkjørte derfor mye her. «Fjordbris» var raskere, men mistet raskt fart med mye last/biler på bildekket akter. «Fjordbris» gikk derfor med ekstra ballast i baugen, men all kappkjøringen røynet hardt på motorene.
 195x: Ny kaptein: Johan Johnsen.
 1961: Ruten ble endret til fergesamband Stavanger-Tau og overtatt av Stavangerskes nybygde ferge «Tau». «Fjordbris»’ rute ble da redusert til Jørpeland-Idsal-Idse-Stavanger. I tillegg gikk den i den såkalte turistruten Stavanger-Sand-Sauda med retur om kvelden.
 Februar 1972: Satt inn i ruten Stavanger-Sandeid-Åmsosen. «Fjordbris» avløste her «Fjorddrott».
 18. mars 1973: Tatt ut av ruten pga. manglende trafikkgrunnlag.
 1. oktober 1973: Opplagt som reservebåt. Tidvis i bruk i ulike ruter.
 11. oktober 1975: Tatt ut av fart og opplagt ved Klasaskjæret i Stavanger.
 1980: Kondemnert.

Etterhistorie 
 22. september 1980: gitt bort til Stavanger Maskinistskole, Stavanger.
 8. august 1980: Løftet opp på Tømmerodden på Buøy i Stavanger for å benyttes som øvelsesområde for skolens brannvernkurs.
 1997: Opphugget på stedet av Br. Anda, Hundvåg i Stavanger.

Se også
 Det Stavangerske Dampskibsselskab
 Den Hvite Flåte

Kilder
 Artikkel om Stavangerske i «Skipet» 2.90 og 1.91 av Alf Johan Kristiansen.
 «Fjordabådane» Magnus Torgersen for Stavanger Aftenblad 1981
 «Fjordbåtene»  Jone Laugaland 2005
 Trygve Eriksen jr.'s arkiv

Eksterne lenker 
 
 

Sjøfart i Ryfylke
Stavanger havn
Motorskip
Skip fra 1948
DSD-skip
Skip bygget ved Rosenberg Mekaniske Verksted
Artikler i sjøfart-prosjektet